250TH ANNIVERSARY 27 



CAMBRIDGE 



The following are the speeches delivered by the Public Orator 

 (Sir John Sandys) in welcoming the Delegates, on their visit to 

 Cambridge, and in presenting to the CHANCELLOR (Lord Rayleigh) 

 the several recipients of honorary Degrees : 



In ipso limine laudationum nostrarum, Societatis Regalis tot hospites illustres, 

 post sacra saecularia feliciter acta, Cantabrigiam hodie invisentes, Academiae 

 totius nomine iubemus salvere. Unumquemque igitur vestrum salutat et 

 Baconis et Newtoni et aliorum in scientia natural! aut olim aut nunc insig- 

 nium virorum Universitas. Dum tot scientiarum inter se diversarum cultores 

 illustres e tot orbis terrarum partibus ad litora nostra atque adeo Academiae 

 nostrae ad nemora hodie advectos intuemur, denuo nobis rata esse videntur 

 vetera ilia prophetae verba: 'plurimi pertransibunt, et multiplex erit scientia.' 1 

 Tot advenarum illustrium e numero placuit Senatui nostro nonnullos, gentium 

 inter se diversarum legates, scientiarum inter se diversarum antistites, velut 

 exempli causa, titulo nostro decorare, qui honos, vestrum omnium praesentia 

 illustratus, vestrum omnium, ut speramus, benevolentia comprobabitur. 



EDWIN B. FROST, University of Chicago. 



Dignissime domine, domine Cancellarie, et tota Academia 

 Primum omnium respublica maxima trans oceanum Atlanticum nobis 

 coniunctissima quasi nuntium quendam sidereum ad nos misit, qui lacus 

 maximi in litore astrophysica (ut aiunt) praeclare profitetur, lacus minimi in 

 margine speculae astronomicae celeberrimae praepositus. Ibi, astronomi prae- 

 clari, Societatis Regalis baud ita pridem Praesidis, vestigia secutus, stellas, 

 quae inerrantes vocantur, diligenter observavit, et spectri (ut dicitur) auxilio, 

 earum motus aut recedentes aut appropinquantes accurate computavit. Idem, 

 cum collegis optimis consociatus, stellas duplices atque etiam multiplices pluri- 

 mas detexit ; siderum denique illorum praesertim, quorum in aere helium inesse 

 comprobatum est, primus tarditatem quandam motus demonstravit. Astro- 

 nomo autem nostro, viro impigro, viro acerrimo, tarditatem mentis nemo 

 exprobrabit. Etenim, talium virorum auxilio, 'caelum ipsum petimus, 1 non 

 iam ' stultitia \ 2 sed sapientia ; atque, ut philosophi cuiusdam Romani verbis 

 utar, * cogitatio nostra caeli munimenta perrumphV 3 Duco ad vos scientiae 

 astrophysicae professorem illustrem, EDWIN BRANT FROST. 



1 Liber Danielis prophetae, xii. 4. 



2 Hor. Carm. i. 3, 38. 3 Seneca, De Otio, v. 6. 



